# Dat Krokodil

Dor was mal en Krokodil, dat harr teemlich veel Langewiel. He överlegde, wat he woll maken kunn. Dor fullt em in, dat he noch en nee Büx bruken kunn. Anners harr he sik de ümmer ut’n Internet bestellt, aver nu wull he mal in’t Dörp un sik sülvens ene kopen. So leep he los. Bi en Laden seeg he masse Büxen.

Krokodil: Jo, de seht goot ut. Dor gah ik mal rin.

(Dat Krokodil güng in den Laden un keek sik de Büxen an.)

Verköperin: Moin, kann ik ehr helpen?

(Se stund mit den Rüch to dat Krokodil un harr et noch nich sehn.)

Krokodil: Jo, ik harr geern en Büx.

Verköperin: Wi hebbt masse Büxen. Lüttje, grote, kötte, lange!

 Wat bruukt Se denn för een?

Krokodil: En kötte Büx. Ik hebb kötte Benen.

Verköperin: (dreihde sik üm un keek dat Krokodil an un kreeg bannig Noot.

 Helpt, helpt mi! Helpt, helpt mi! (Se much sik nich rögen.)

Krokodil: (verjoog sik, schüddkoppde un güng rut )

 Wat’n blöden Laden! Ik hebb kien Lüst mehr. Dor gah ik nich weer

 hen. Dann gifft’ even kien Büx.

**Sülke un so vergliekbore Geschichten, Dööntjes, Leder, Dialoge, u. a. find ji in de Lehrwarken van Edith Sassen:**

**Platt löppt, För de Lütten 1, 1. Schuljahr, Isensee Verlag, Oldenburg 2019, 67 Seiten.**

**Platt löppt, För de Lütten 2, 2. Schuljahr, Isensee Verlag, Oldenburg 2019, 73 Seiten.**

**Platt löppt, Für Einsteiger, 3. Schuljahr, Isensee Verlag, Oldenburg 2017, 61 Seiten.**

**Platt löppt, Für Einsteiger 2, 4. Schuljahr, Isensee Verlag, Oldenburg 2017, 69 Seiten.**

**Preis je 9,90 Euro**

**4**